Polițiștii au identificat, în data de 25 martie, doi zălăuani de 26 și 29 de ani care erau bănuiți de comiterea infracțiunii de înșelăciune. Din cercetările efectuate a reieșit că aceștia au înșelat, la data de 11 ianuarie, o vânzătoare din municipiu, înlocuind eticheta unui produs cu eticheta unui alt produs, mult mai ieftin. Prin urmare, la casa de marcat au achitat mai puțin, cauzând astfel un prejudiciu de aproximativ 924 de lei. Pe numele persoanelor cercetate a fost deschis câte un dosar de cercetare penală, întocmit sub aspectul comiterii infracțiunii de înșelăciune. Continuă cercetările în acest caz, în vederea documentării întregii activități infracționale a celor doi bărbați.